Република Србија

Општина Мало Црниће

Општинска управа

Број: 400 – 2/2024-1

Датум: 27.03.2024.године

Мало Црниће

На основу члана 28. став 6. Закона о буџетском систему („Службени гласник РС“, број 54/09, 73/2010, 101/2010, 101/11, 93/12, 62/13, 63/13, 108/13, 142/14, 68/15, 103/15, 99/16, 113/2017, 95/2018, 31/2019, 72/2019, 149/2020 и 118/2021), Одсек за буџет и трезор Општинске управе Мало Црниће, доноси

**ПЛАН ПОСТУПНОГ УВОЂЕЊА РОДНО ОДГОВОРНОГ БУЏЕТИРАЊА У ПОСТУПАК ПРИПРЕМЕ И ДОНОШЕЊА БУЏЕТА ОПШТИНЕ ЗА 2025. ГОДИНУ**

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктурирање прихода и расхода са циљем унапређења родне равноправности. Општина Мало Црниће је посвећена континуираном подизању квалитета управљања јавним финансијама које ефективно одговарају на потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава.

Планом поступног увођења родно одговорног буџетирања за кориснике буџетских средстава општине за 2025. годину (у даљем тексту: План), поступно се уводи родно одговорно буџетирање код корисника буџетских средстава општине: Председника општине, Скупштине општине, Општинског већа, Општинског јавног правобранилаштва и Општинске управе Мало Црниће путем дефинисања родне компоненте, односно родних циљева и индикатора у оквиру једног програма.

1. Увођење родно одговорног буџетирања у поступку припреме и доношења буџета за 2025. годину, утврђује се према Плану приказаном следећом табелом:

|  |  |  |
| --- | --- | --- |
| **Редни****број** | **НАЗИВ БУЏЕТСКОГ КОРИСНИКА** | **НАЗИВ ПРОГРАМА****(број и назив програма у складу са униформном програмском структуром буџета ЈЛС утврђеном у 2022. години)** |
| 1. | Oпштинска управа | Програм 11 – Социјална и дечија заштитаПрограмска активност: Подршка деци и породици са децом (додела стипендија) |
| 2. | Предшколска установа „14. октобар“ Мало Црниће | Програм 8 – Предшколско васпитањеПрограмска активност: Функционисање и остваривање предшколског васпитања и образовања |

Овај план утврђује се као минималан у смислу обухвата буџетских корисника и програма код којег се уводи родна компонента и то тако што ће бити дефинисан најмање један родни циљ у оквиру сваког од Планом опредељених програма било на нивоу програма или програмске активности, уз настојање да се уродњавање примени на оба нивоа. Такође, уз сваки дефинисани родни циљ, обавезно је дефинисање најмање једног родног индикатора – показатеља за праћење постизања односног циља програма и/или програмске активности.

Бројеви и називи програма из овог плана, могу се мењати само у смислу усклађивања са одговарајућим бројевима и називима програма сходно списку униформних програма и програмских активности јединица локалне самоуправе утврђених за 2022. годину.

У постављању уродњених циљева и показатеља,буџетски корисници користеи релевантне локалне стратешке и планске документе и руководе се приступом родне равноправности садржаним у националним секторским или хоризонталним документима, као што је Национална стратегија за родну равноправност за период од 2021. до 2030. године.

1. Послови координације активности и подршке увођењу родно одговорног буџетирања спроводе се у оквиру рада радног тима за програмско буџетирање општине Мало Црниће.
2. Сви буџетски корисници подстичу се да у поступку израде програмског буџета кроз програме, програмске активности и пројекте у оквиру својих надлежности, припремају индикаторе/показатеље који се односе на лица тако да они буду разврстани по полу.
3. Овај план објављује се на интернет страници општине и доставља свим буџетским корисницима општине.

Шеф Одсека за буџет и трезор

 Ана Марија Радосављевић